Foto: David Gray/Reuters Xitoy Mudofaa vazirligi Pentagonning XXR harbiylari AQShga zarbalar berishga tayyorgarlik ko‘rayotgani haqida aytilgan hisoboti bo‘yicha o‘z munosabatini bildirdi. Bu haqda mahkama saytida xabar qilinadi. «Ushbu hujjat Xitoyning strategik niyatlarini noto‘g‘ri ko‘rsatadi», - deyiladi xabarda. Shuningdek, mahkamadan qo‘shimcha qilishlaricha, Pentagonning Xitoy armiyasi haqidagi hisoboti bema’nidir. Ta’kidlanishicha, Xitoy Xalq Respublikasi Mudofaa vazirligi qat’iy protest bildirdi va AQShga Pentagon hisoboti e’lon qilingani tufayli qat’iy taqdimnoma yubordi. Eslatib o‘tamiz, avvalroq AQSh Xitoyni zarba berishga tayyorgarlik ko‘rishda gumon qilayotgani xabar berilgandi.